2. ΒΑΣΙΛΙΚΟΝ ΔΙΑΤΑΓΜΑ της 16 Αυγ./2 Σεπτ. 1959 Περί των δικαιωμάτων και υποχρεώσεων των μελών Οργανισμών Εγγείων Βελτιώσεων (Ο.Ε.Β.) ως και των γενικών όρων του Καταστατικού αυτών. Έχοντες υπ’ όψει: α)το άρθρον 13 παρ. 4 του Ν.Δ. 3881)1958 «περί έργων εγγείων βελτιώσεων», β)την υπ’ αριθ. 373)1959 γνωμοδότησιν του Συμβουλίου Επικρατείας προτάσει του Ημετέρου επί της Γεωργίας Υπουργού, απεφασίσαμεν και διατάσσομεν: Άρθρον 1 Υποχρεώσεις Μελών Οργανισμών Εγγείων Βελτιώσεων (Ο.Ε.Β.) 1.Τα Μέλη των Ο.Ε.Β. υποχρεούνται όπως: α)Δια της συλλογικής αυτών δράσεως συμβάλλουν εις την επίτευξιν των σκοπών του Οργανισμού. β)συμμετέχουν εις τας δαπάνας μελετών, κατασκευής, λειτουργίας, συντηρήσεως, και εν γένει διοικήσεως των έργων, συμφώνως προς τας διατάξεις του Νόμου, του Καταστατικού και των Αποφάσεων των Οργάνων Διοικήσεως των Ο.Ε.Β. και γενικώς εκπληρούν τας υπό των διατάξεων τούτων προβλεπομένας οικονομικάς και άλλας υποχρεώσεις των. γ)Εαπληρούν απροφασίστως και εν πνεύματι συμβολής δια την ταχείαν εκτέλεσιν των έργων τας εν άρθρ. 33 παρ. 3 του Ν.Δ. 3881)58 και άρθρ. 45 του Ν. 4639)1930 ως τούτο συνεπληρώθη μεταγενεστέρως, προβλεπομένας υποχρεώσεις των και ειδικώτερον όπως: αα)Επιτρέπουν την διέλευσιν δια των κτημάτων των, την εν αυτοίς παραμονήν ατόμων και συνεργείων, οχημάτων και μηχανημάτων και την παρ’ αυτών εκτέλεσιν των υπό του Οργανισμού ή τη εγκρίσει αυτού καθορισθεισών εργασιών, αναφερομένων εις απαραιτήτους αναγνωρίσεις, τοπογραφήσεις, μελέτας, κατασκευάς και την λειτουργίαν και συντήρησιν των έργων. ββ)Επιτρέπουν την εντός των κτημάτων των κατασκευήν είτε προσωρινών είτε μονίμων έργων ως και την εκτέλεσιν πάσης φύσεως εργασιών (ισοπεδώσεων κλπ.) απαραιτήτων δια την εξυπηρέτησιν των σκοπών του Οργανισμού. δ)Συμμορφούνται προς τους πάσης φύσεως κανονισμούς αρδεύσεως κλπ. μέτρα των Ο.Ε.Β. και του Κράτους εν σχέσει προς την χρήσιν και διανομήν των υδάτων και την γεωργικήν αξιοποίησιν των εδαφών. 2.Επί οιασδήποτε αντιρρήσεως ως προς το απαραίτητον των υπό στοιχεία αα και ββ του εδαφίου γ της παραγράφου 1 του παρόντος άρθρου έργων και εργασιών αποφαίνεται οριστικώς η Περιφερειακή Διεύθυνσις Ε.Β. 3.Μέλη Οργανισμών Εγγείων Βελτιώσεων, εξ οιασδήποτε αιτίας οφείλεται προς τον οργανισμόν υποχρεούνται όπως εντός μηνός από της επιδόσεως της προς πληρωμήν προσκλήσεώς των προέρχονται εις εξόφλησιν των οφειλών των, μη δυνάμενα εν αντιθέτω περιπτώσει όπως διορισθώσι ή παραμείνωσιν ως υδρονομικά όργανα ή υπάλληλοι αυτών. Οργανισμοί Εγγείων Βελτιώσεων 16.Η.γ.1 16.Η.γ.1 Οργανισμοί Εγγείων Βελτιώσεων Άρθρον 2 Δικαιώματα μελών Τα μέλη των Ο.Ε.Β. δικαιούνται όπως: 1.Συμμετέχουν εις τας ωφελείας αίτινες προκύπτουν εκ των έργων και εργασιών του Οργανισμού. 2.Συμμετέχουν εις την Διοίκησιν των Οργανισμών. 3.Ζητήσωσιν εκ των υστέρων την καταβολήν εις αυτά αποζημιώσεως δια τυχόν προξενηθείσαν εις ταύτα ζημίαν συνεπεία της εκτελέσεως οιωνδήποτε έργων και εργασιών μετ’ αφαίρεσιν της εκ τούτων προσγιγνομένης εις αυτούς ωφελείας. 4.Προσβάλωσι δι’ ενστάσεων αποφάσεις των Οργάνων Διοικήσεως, των Ο.Ε.Β. όπου τούτο συγχωρείται υπό των κειμένων διατάξεων. 5.Ασκώσι παν δικαίωμα παρεχόμενον υπό της κειμένης περί έργων Εγγείων Βελτιώσεων Νομοθεσίας. Άρθρον 3 Όροι του Καταστατικού. 1.Το Καταστατικόν των Ο.Ε.Β. δέον να καθορίζη: α)Την επωνυμίαν, την έδραν του Οργανισμού και τα όργανα εκπροσωπήσεως αυτού. β)Τους επιδιωκομένους υπ’ αυτού ειδικούς σκοπούς. γ)Την περίμετρον, την έκτασιν και τα υφιστάμενα ή προβλεπόμενα έργα δικαιοδοσίας του Οργανισμού. δ)Τους πόρους του Οργανισμού και τον τρόπον σχηματισμού Κεφαλαίου. ε)Τας οικονομικάς επιβαρύνσεις των μελών, τον τρόπον καθορισμού και κατανομής αυτών μεταξύ των μελών ή τρίτων ωφελουμένων, τον τρόπον βεβαιώσεως και εισπράξεως των επιβαλλομένων εισφορών και την έκτασιν της ευθύνης των μελών. στ)Τα κατά νόμον δικαιώματα των μελών. ζ)Τον τρόπον συντάξεως και εγκρίσεως των διαφόρων Κανονισμών, Εσωτερικής Υπηρεσίας, Λειτουργίας και Συντηρήσεως Έργων κλπ. η)Τους περιορισμούς επί των ακινήτων και δικαιωμάτων μελών και άλλας τυχόν υποχρεώσεις. θ)Τας σχέσεις των Ο.Ε.Β. προς αλλήλους, προς το Δημόσιον και τρίτους. ι)Παν άλλο θέμα, εφ’ όσον δεν αντίκειται εις τας διατάξεις της περί Ο.Ε.Β. Νομοθεσίας. 2.Ο τύπος του Καταστατικού των Τ.Ο.Ε.Β. καθορισθήσεται δι’ αποφάσεως του Υπουργού Γεωργίας, εισηγήσει της Υ.Ε.Β. 3.Καταστατικόν εκάστου Γ.Ο.Ε.Β. αποτελεί το Β.Δ)γμα συστάσεως αυτού. Εις τον Ημετέρον επί της Γεωργίας Υπουργόν ανατίθεμεν την δημοσίευσιν και εκτέλεσιν του παρόντος Διατάγματος. 